**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.01.2024, ora 08.00 – 13.01.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 13.01.2024, ora 07.00**

**RÂURI**

**Debitele au fost, în general, în scădere.**

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Barcău, Crișuri, Mureș, Bega, Timiș, Bârzava, Nera, bazinul superior al Jiului şi pe cursurile superioare ale Bistriței şi Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, afluenții din bazinul inferior al Jiului, unii afluenţi din bazinul inferior al Oltului, unii afluenţi din bazinul superior al Argeșului și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri) existente pe râurile din Maramureș, Oltenia, Muntenia, izolat pe cele din Crișana și Banat s-au menținut fără modificări importante, iar cele existente pe râurile din Moldova și Transilvania au fost în intensificare și ușoară extindere.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, în scădere**, exceptând râurile din bazinele hidrografice: Vedea, Argeș, Ialomița, Siret, Prut și pe cele din Dobrogea unde vor fi staționare.

Formațiunile de gheață (gheață la maluri, pod de gheață, năboi, sloiuri) existente se vor menține fără modificări importante.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 12.01.2024 – 13.01.2024 **a fost în crestere,** având valoareade **9200 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere pe sectorul Gruia – Vadu Oii și relativ staționare pe sectorul Brăila – Tulcea.

**Debitul la intrarea în ţară (secţiunea Baziaş) va fi staţionar (9200 m3/s).**

În aval de Porţile de Fier debitele vor fi în uşoară creştere pe sectorul Gruia – Bechet, în scădere pe sectorul Corabia – Galaţi și relativ staţionare pe sectorul Isaccea – Tulcea.

***Se situează în faza I de apărare următoarele sectoare de dig:***

- Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

- R3, R4 (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 12.01.2024, ora 09.00 – 13.01.2024, ora 06.00**

**Valorile de temperatură s-au situat în jurul mediilor multianuale** în regiunile extracarpatice, iar în rest au fost în general sub medii. Cerul a fost variabil în sud-vest și a avut înnorări în rest. A nins slab la munte, local în Muntenia și Moldova și izolat în Crișana, Maramureș, Transilvania și Dobrogea. Vântul a suflat slab și moderat cu intensificări pe crestele montane, rafale de peste 70...80 km/h viscolind ninsoarea, iar cu viteze mai mici (45...55 km/h) în regiunile estice și izolat în cele sud-vestice. La ora 20 era strat de zăpadă la munte și măsura în platformele stațiilor meteorologice până la 88 cm la Bâlea Lac, în Moldova până la 24 cm, local în Banat până la 5 cm, și doar pe areale mici în Oltenia, Transilvania, Muntenia, Crișana și Maramureș, sub 2 cm. Temperaturile maxime s-au încadrat între -5 grade la Dumbrăvița de Codru și Întorsura Buzăului și 5 grade la Târgu Jiu, iar la ora 6 se înregistrau valori de temperatură cuprinse între -11 grade la Iași, Negrești și Târgu Logrești și -1 grad la Supuru de Jos. Izolat a fost ceață.

*Observaţii: de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate* *una emisă de către SRPV Timișoara și una de către SRPV Constanța.*

**LA BUCUREŞTI**

**Valorile de temperatură s-au situat în jurul mediilor multianuale.** Cerul a avut înnorări și a nins slab seara și noaptea, astfel că s-a depus un strat subțire și neuniform de zăpadă, în jurul a 1 cm. Vântul a suflat slab și moderat.

Temperatura maximă a fost de 1 grad la toate stațiile meteorologice, iar la ora 6 se înregistrau -6 grade la Afumați și Băneasa și -4 grade la Filaret.

**3. Prognoza meteorologică în intervalul 13.01.2024, ora 09.00 – 14.01.2024, ora 09.00**

**ÎN ŢARĂ**

**Valorile de temperatură se vor situa în jurul mediilor multianuale** în cea mai mare parte a țării. Cerul va avea înnorări și va ninge, slab, local în Maramureș și izolat în Crișana, Transilvania și Moldova, precum și la munte. Vântul va sufla slab și moderat, cu intensificări temporare la munte, iar pe crestele Carpaților Orientali rafalele vor fi în general de 70...90 km/h, viscolind ninsoarea, dar ușoare intensificări se vor semnala și în regiunile sudice. Temperaturile maxime se vor încadra între -5 și 5 grade, iar minimele între -10 și -2 grade. Izolat vor fi condiții de ceață.

**LA BUCUREŞTI**

**Valorile de temperatură se vor situa în jurul mediilor multianuale,** astfel temperatura maximă se va situa în jurul a 4 grade, iar minima va fi de -7...-5 grade. Cerul va fi mai mult senin, iar vântul va sufla în general moderat.

**4. Buletin nivometeorologic pentru perioada 14.01.2024 ora 20 - 15.01.2024 ora 20**

**Fenomene meteo predominante: Vreme rece, geroasă noaptea și pe creste, în ușoară încălzire**

**spre finalul intervalului**

**Principalele mecanisme ce conduc la declanșarea avalanșelor: fără mecanisme predominante.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munţii Parâng-Şureanu** | **RISC MODERAT (2)** | **RISC REDUS (1)** |
| **Munții Țarcu-Godeanu** | **RISC REDUS (1)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CEAHLĂU- CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**Evoluția vremii în intervalul 11.01.2024-12.01.2024**

Vremea a fost rece, geroasă în zonele înalte și noaptea în întreaga zonă montană. Cerul a fost mai mult noros și a nins slab în întreaga arie montană. Stratul de zăpadă a crescut ușor la majoritatea stațiilor, cel mai mult la Bâlea-Lac (6 cm). Vântul a suflat slab și moderat, cu rafale de până la 100 km/h în zonele înalte, unde a viscolit zăpada. S-a semnalat ceață, asociată în zonele înalte și cu depunere de chiciură.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ, BUCEGI, RODNEI, CĂLIMANI-BISTRIȚEI** - **RISC ÎNSEMNAT (3)**

**La peste 1800 m:** Ninsorile cumulate vor depune o cantitate mai mare de zăpadă îndeosebi în nordul Carpaților Orientali - masivele Rodnei-Călimani-Bistriței, unde se vor forma și noi plăci de vânt, astfel încât stratul superior va avea stabilitate redusă, acesta fiind depus peste cel vechi și în mare parte înghețat. Stratul de zăpadă va mai crește ușor și în masivele Bucegi și Făgăraș, astfel încât și aici, stratul din partea superioară va prezenta stabilitate redusă, fiind format din zăpadă ușoară, cu legături slabe între cristale sau plăci de vânt, depuse peste zăpada veche și înghețată.

În zonele adăpostite și pe văi se întâlnesc depozite și troiene mai mari de zăpadă, iar pe versanți plăci de vânt, de grosime variabilă. Izolat spontan și mai ales la supraîncărcări, se pot declanșa avalanșe de placă, riscul fiind **RISC ÎNSEMNAT (3)**.

**Sub 1800 m,** stratul de zăpadă are dimensiuni mai reduse, ultimele ninsori fiind depuse de asemenea peste stratul vechi, întărit și stabilizat. Pe anumite văi de la peste 1500 m și în zonele adăpostite se întâlnesc depozite mai însemnate de zăpadă, transportată în perioada anterioară de vântul din altitudine. În aceste condiții, la supraîncărcări mari, se pot declanșa avalanșe mici și izolat medii, riscul fiind **RISC MODERAT (2)**.

**MUNȚII CEAHLĂU, PARÂNG** - **RISC MODERAT (2)**

Creșterea stratului de zăpadă va fi mai scăzută, sub aceasta fiind stratul vechi, stabilizat și înghețat. Pe unele văi și în locurile adăpostite sunt depozite mai însemnate de zăpadă spulberată de vânt, iar la altitudini mai mari sunt formate plăci de vânt, de grosime variabilă. Pe pantele suficient de înclinate se pot declanșa avalanșe de dimensiuni mici și medii, prin angrenarea stratului puțin rezistent de la suprafață peste straturile mai vechi și izolat dislocarea acestora, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări. Riscul declanșării avalanșelor va fi **RISC MODERAT (2)** la peste 1800 m și **RISC REDUS (1)**sub 1800 m.

**MASIVUL VLĂDEASA, ȚARCU-GODEANU - RISC REDUS (1)**

Stratul de zăpadă de la suprafață se va menține scăzut, sub acesta fiind stratul mai vechi, înghețat. Pe văi și în zonele adăpostite stratul de zăpadă este pe alocuri mai însemnat. Pe pantele mai înclinate, acest strat va putea aluneca stratul mai vechi, riscul fiind **RISC REDUS (1)** și amplificat la suprasarcini.

**În data de 12.01.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali**: 85 cm la Bâlea Lac, 42 cm Vf. Țarcu, 30 cm la Cuntu, 50 cm la Vf. Omu, 25 cm la Parâng, 23 cm la Păltiniș, 10 cm la Sinaia, 10 cm la Predeal, 4 cm la Fundata.

**Carpaţii Orientali:** 63 cm la Vf. Călimani, 46 cm la Bucin, 32 cm la Vf. Iezer, 34 cm la Vf. Lăcăuți, 19 cm la Ceahlău-Toaca, 12 cm la Penteleu.

**Carpaţii Occidentali**: 52 cm la Stâna de Vale, 17 cm la Semenic, 4 cm la Vf. Vlădeasa, 6 cm la Băișoara, 1 cm la Roșia Montană.

**Prognoza vremii în intervalul 12.01.2024, ora 20:00 - 15.01.2024, ora 20:00:**

Vremea va fi rece, geroasă noaptea, iar la altitudini mai mari de 1800 m, în creștere în ultima zi a intervalului.

Cerul va fi temporar noros și va ninge în general slab în întreaga zonă montană; cantități mai mari, de 20-25 l/mp, se vor semnala în nordul Carpaților Orientali. Vântul va sufla slab și moderat, cu intensificări temporare în special la altitudini mari (rafale de peste 80...90 km/h), trecător viscolind sau spulberând zăpada și amplificând senzația de frig. Pe arii restrânse se va semnala ceață, asociată cu depunere de chiciură.

**Temperaturi prognozate în intervalul 12.01.2024 ora 20 - 15.01.2024 ora 20:**

**Peste 1800 m:** temperaturi **minime**: -20…-15 grade în prima noapte, apoi -16…-11 grade

**temperaturi maxime:** -14…-8 grade sâmbătă, -12….-8 grade duminică, -10…-4 grade luni

**Sub 1800 m:** temperaturi **minime:** -15…-12 grade în prima noapte, apoi -11…-7 grade

**temperaturi maxime:** -8…-4 grade sâmbătă, -8 ….-2 grade duminică, -4…0 grade luni

**Vânt la peste 2000 m:** din sector nord-vestic, cu viteze de peste 80...90 km/h, luni din sector vestic, cu 60-80 km/h.

**Izoterma de 0 grade:** la sol, în urcare spre 200 m în ultima zi.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 11.01.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-6 – mun. Bucuresti**

**B-16 - mun. Bucuresti**

**BV-6, oras Codlea, jud. Brasov**

**BC-2, mun Bacău, jud. Bacău**

**IS-1 mobil, mun. Iasi, jud. Iasi,**

**IS-2, mun. Iasi, jud. Iasi,**

**IS-5, com Tomeşti, jud. Iaşi**

**CJ-5, mun. Dej, jud. Cluj**

**AR-1, AR-2, mun. Arad, jud. Arad**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.01.2024 – 05.01.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea**

**Judetul Braşov :**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**